open-index/open-wikipedia-markdown huggingface dataset:
AVL-Linn 21

D**'AVL-Linn 21** ass eng Buslinn vun de Stater Bussen. Se fiert zanter dem 13. Dezember 2020 um Trajet Kierchbierg, Luxexpo, Entrée Sud - Stad - Rollengergronn - Millebaach - Eech an zeréck.

D'Linn 21 huet 28 Arrêten um Aller an der 29 um Retour. Se fiert vu méindes bis freides all 15 Minutten, samschdes all 20 Minutten a sonndes all hallef Stonn.

## Halten op der Linn 21
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 21
Mat der selwechter Linnennummer goufe follgend Trajete gefuer:
*virun 1996: *et gouf keng Linn mat der Nummer 21*
*1996 - 1999: Dummeldeng - Kierchbierg - Weimeschhaff an zeréck.
*1999 - 2003: Gare - Stad - Weimeschhaff - rue du Grunewald an zeréck.
*2003 - 2008: (P+R Bouillon) - Gare - Stad - Weimeschhaff - rue du Grunewald an zeréck.
*15.09.2008 - 14.12.2014: Eech - Millebaach - Rollengergronn - Stad - Gare - Gaasperecherbierg - Cloche d'or
*15.12.2014 - 18.02.2018: Eech - Millebaach - Rollengergronn - Stad - Gare - P+R Lëtzebuerg-Süd - Cloche d'or
*19.02.2018 - 12.12.2020: Eech - Millebaach - Rollengergronn - Stad - Gare - P+R Lëtzebuerg-Süd
Mat der Ouverture vum Lycée Vauban gouf den Trajet am Februar 2018 tëscht der Gare an dem Gaasperecher Bann geännert fir eng Halt beim Campus francophone unzefueren.

Am Kader vum Tramsschantje gouf et zwou Upassungen: de 15. Oktober 2018 ass den Trajet an der Uewerstad ugepasst ginn an d'Linn 21 ass vun do un a Richtung Houwald net méi duerch d'Arsenalstrooss, ma iwwer d'Montereysavenue gefuer. Den 3. November 2019 gouf och d'Streck tëscht der Gare an der Uewerstad geännert: d'Linn ass dunn iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck gefuer.

## Um Spaweck

* Linn 21 op der Säit vun der Stad Lëtzebuerg
Miaow Miaow

**Miaow Miaow** war eng lëtzebuergesch Rockband vun Esch-Uelzecht.

## Bandgeschicht

Miaow Miaow gouf 2006 vum Pierre Bianchi, dem Cedric Czaika, dem Max Nilles an dem Nicolas Przeor gegrënnt. 2010 ass den David Andre derbäikomm; déi verschidde Museker waren a sinn och an anere Lëtzebuerger Gruppen aktiv. Am Oktober 2006 huet d'Grupp ugefaangen, den Album *Summertime for a Lifetime* opzehuelen, deen am Abrëll 2007 verëffentlecht gouf.

Den 3. September 2010 huet Miaow Miaow op hirer Facebook-Säit matgedeelt, dat d'Grupp en neien Numm géif unhuelen an an eng aner musikalesch Richtung géif goen. An der neier Band, Mount Stealth, spillen zwéi fréier Membere vu Miaow Miaow an zwee nei Museker. 2012 gouf den zweeten Album *Caught in a Trap* "posthum" awer nach verëffentlecht.

2007 huet d'Band e Präis bei de kuerzliewegen Elie Music Award gewonnen. Si ass och am Musekdokumentaire *[[We Might as Well Fail]]* (2010) virkomm.

## Albumen
* 2007: *Summertime for a Lifetime*
* 2012: * Caught in a Trap*

## Um Spaweck
* Miaow Miaow op Rate Your Music
Airglow

Als **Airglow** (engl.) bezeechent een e schwaacht Liichte vun héijen Atmosphärschichten. Et gouf am Joer 1868 vum Anders Ångström entdeckt.

D'Reschthellegkeet vun engem Nuetshimmel ouni Äermound, wéi bei Neimound, resultéiert net eleng aus kënschtleche Liichtquellen um Buedem, der indirekter Streeung vum Sonneliicht an dem Liicht vun de Stären, mä och aus Prozesser an der Ionosphär. D'Gasatomer a -moleküllen (virun allem Sauerstoff a Stéckstoff) an där Schicht gi vun der d'solarer Ultraviolettstralung ioniséiert an dissoziéiert. Bei der Rekombinatioun vun den Deelercher gëtt eng Stralung am visuelle Beräich fortgeschéckt, déi nach laang no Sonnenënnergank unhält.

Dat Liicht dat am Dag duerch dee Prozess entsteet ass méi intensiv wéi dat vun Nuets, gëtt awer duerch d'Sonneliicht iwwerstraalt. Baussenzeg vun der Äerdatmosphär erschéngt d'Airglow wéi Réng déi an enger Héicht vu ronn 90–500&nbsp;km iwwer der Äerduewerfläch liichten, woubäi virun allem e gréngt Band op enger Héicht vun 90 bis 100&nbsp;km dominéiert. Wéinst Dichtännerungen duerch Schwéierwelle léisst sech dat a Form vun eenzele Bänner observéieren.

D'Phenomeen Airglow gëtt vun der Sond SwissCube, déi den 23. September 2009 an de Raum geschoss gouf, ënnersicht.

## Kuckt och

* Optik
* Zodiakalliicht
* Polarliicht

## Um Spaweck

* Airglow - D'Liichte vum Nuetshimmel
* NASA: Bild mat Airglow-Bänner
Äerdschäin

**Äerdliicht** oder **Äerdschäin** nennt een d'Sonneliicht, dat vun der Äerd reflektéiert a sou och op vun der Sonn onbeliichte Flächen um Äerdmound geworf gëtt. Doduerch gëtt déi donkel Säit schwaach beliicht an d'Liicht, dat duerch eng weider Reflexioun op der Mounduewerfläch als **grot Moundliicht** nees op der Äerd ukënnt, kann eis bei gënschtege Observatiounsbedéngungen och mat bloussem A d'Nuechtsäit vum Mound groelzeg liichtend erkenne loossen. 
 
Am beschten ass de Widerschäin vum Äerdliicht ze gesinn, bei enger ganz schmueler Moundséchel e wéineg vir oder nom Neimound.

## Detailer

Bei Neimound steet den Äerdmound tëscht Äerd a Sonn, soudatt ee vun der Äerd aus op d'Nuetssäit vum Mound kucke kéint. En Observateur steet op der Äerd dann awer am Liicht vum Dag. Sou kann duerch déi vum gestreete Sonnestralung opgehellt Atmosphär en Neimound – d'Nuetssäit ouni Moundséchel – vun der Äerduewerfläch aus net bemierkt ginn, wann net eng Sonnendäischtert antrëtt.

En Observateur um Mound kéint zu dëser Zäit op déi beliicht Säit vun der Äerd kucken: D'Äerd stéing fir hien als „Volläerd“ um schwaarze Moundhimmel a géif do schéngen, wéinst hirem gréisseren Duerchmiessers a wéinst de Wolleken, Schnéidecken an helle Wüüste mat ongeféier dräimol néi héijem Réckstralungsverméigen, ongeféier fofzegmol néi hell wéi de Vollmound vun der Äerd aus gesinn ass. Wann ee bedenkt, datt d'Moundliicht hell genuch ka sinn, fir op der Äerd däitlech Schieter ze maachen, kann een unhuelen, wéi staark de Schäin vun der Volläerd als Äerdliicht d'Moundlandschaft ausliicht. Mat enger einfacher Spektiv si vun der Äerd aus souguer Eenzelheeten op der Nuetssäit vun der Mounduewerfläch am groe Moundliicht zu erkennen.

Fir quantitativ Miessung vum *groe Moundliicht* hat de franséischen Astronom André Danjon eng praktesch Method an der éischter Hallschent vum 20. Joerhonnert entwéckelt. Ënnerscheeder am Widerschäin vum Äerdliicht erlabe Réckschlëss op Verännerunge vun der Äerdalbedo, wéi si haaptsächlech duerch wiesselend Bevëlkungsverhältnesser a Schnéibedeckungen entstinn.

Déi korrekt Deitung vum groe Moundliicht gëtt dacks dem Leonardo da Vinci sengen Opzeechnungen zougeschriwwen, heiansdo och dem Michael Mästlin (1550–1631). Aner Observateuren haten d'Usiicht vertrueden, datt de Mound selwer e bëssi Liicht ofstraalt, oder si si hate gemengt, et wier gradewéi Waasser liichtduerchléisseg a géif an der Sonn liichten.

## Kuckt och

## Um Spaweck

*  NASA – Earh observatory: Earthshine and Climate
* Leonardo da Vinci: Der Codex Leicster
AVL-Linn 22

D**'AVL-Linn 22** ass eng Buslinn vun de Stater Bussen. Se fiert zanter dem 7. Juli 2024 um Trajet P+R Bouillon - Hollerech - Stad - Areler Strooss - Stroossen, Primeurs an zeréck. Wéi d'Tramslinn T1 bis op d'Cloche d'or verlängert gouf, ass den Deel Cloche d'or - Gare, dee bis dohi vun der Linn 22 befuer gouf, obsolet ginn an ewechgefall. Vun der Gare bis op de P+R Bouillon huet d'Linn 22 den Deel vun der fréierer Linn 20 iwwerholl.

D'Linn 22 huet 16 Halten um Aller an der 17 um Retour (inklusiv de Betribshalten). Se fiert vu méindes bis freides all 10 Minutten an de Weekend all hallef Stonn.

Duerch eng Zesummenaarbecht mat der Gemeng Stroossen fiert d'Linn 22 iwwer d'Gemengegrenz vun der Haaptstad bis an d*'Rue des Primeurs* zu Stroossen; se zielt net zu de Linnen, déi vum Mobilitéitsministère subventionéiert ginn.

## Halten op der Linn 22
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 22
Mat der selwechter Linnennummer goufe follgend Trajete gefuer:
*virun 2003: *et gouf keng Linn mat der Nummer 22*
*2003 - 2008: P+R Bouillon - Gare - Stad an zeréck
*2008 - 31.05.2015: P+R Lëtzebuerg-Süd - Gare - Stad - Centre Hospitalier - Stroossen, Primeurs
*01.06.2015 - 18.02.2018: Gare - Stad - Centre Hospitalier - Stroossen, Primeurs
*19.02.2018 - 14.10.2018: P+R Lëtzebuerg-Süd - Gare - Stad - Areler Strooss - Stroossen, Primeurs
Mat der Ouverture vum Lycée Vauban gouf den Trajet am Februar 2018 vun der Gare bis op de P+R Lëtzebuerg-Süd verlängert, fir eng nei Halt beim Campus francophone unzefueren.
*14.10.2018 - 12.12.2020: Cloche d'or, Guillaume Kroll - Gare - Stad - Areler Strooss - Stroossen, Primeurs
Am Oktober 2018 gouf den Terminus vum P+R Lëtzebuerg-Süd op d'Cloche d'or verluecht. Vum selwechten Datum u gouf och, am Kader vum Tramsschantjen, d'Streck an der Uewerstad ugepasst: d'Linn 22 ass vun do un a Richtung Cloche d'or net méi duerch d'Arsenalstrooss, ma iwwer d'Montereysavenue gefuer.

Wéinst dem Tramsschantje am Garer Quartier ass den Trajet tëscht der Gare an der Uewerstad den 3. November 2019 iwwer d'Al Avenue, d'Al Bréck an de Boulevard Roosevelt geluecht ginn amplaz iwwer d'Nei Avenue an d'Nei Bréck.

* 13.12.2020 - 06.07.2024: Cloche d'or, P+R Stade de Luxembourg - Gare-Rocade - Stad - Areler Strooss - Stroossen, Primeurs an zeréck.

## Um Spaweck

* Linn 22 op der Säit vun der Stad Lëtzebuerg
Wostok (Marskrater)

**Wostok ** ass en Impaktkrater um Planéit Mars. En huet en Duerchmiesser vu ronn 20 Meter a läit um Meridiani Planum bannenzeg vum MC-19 Margaritifer Sinus-Gradfeld an eng zirka 1200&nbsp;m südlech vum Endeavour-Krater. De Krater schéngt bal ganz mat Fluchsand gefëllt ze sinn. Et sinn och vill Fielsopschlëss op der Uewerfläch ze gesinn. De Mars Rover Opportunity hat de Krater den 8. Mäerz 2005 (sol 339) erreecht. Bei sengen Ënnersich hat Opportunity de Fiels *Gagarin* deen nom 1. Kosmonaut Juri Gagarin genannt ass ausgefuerscht an hat d'Buedemprouf *Laika* gemaach. De Rover huet de Wostok a südlecher Richtung verlooss an huet sech dunn op de Wee bei den Erebus gemaach. De Mini-TES vum Rover war an der Géigend vum Wostok-Krater kuerz ausgefall, awer spéider war d'Feelfunktioun verschwonnen.

## Kuckt och

* Marskrater
* Lëscht vu Marskrateren
## Um Spaweck
* Mars Rover Websäit
* Jet Propulsion Laboratory
AVL-Linn 23

D**'AVL-Linn 23** ass eng Buslinn vun de Stater Bussen. Se fiert zanter dem 11. September 2022 um Trajet Bouneweg, Demy Schlechter - Gaasperech - Gare - Gronn - Clausen - Pafendall - Eech, Centre culturel.

Nodeems d'Busverbindung tëscht dem Gronn a Clausen am Joer 2006 ënnerbrach gouf well un der Strooss geschafft gouf an och well Ausgruewunge gemaach goufen, ass d'Verbindung am Juni 2015 mat der Linn 23 nees opgeholl ginn. De Passage duerch de Gronn bleift awer zanterhier fir den Transitverkéier zou; just d'Bussen an d'Awunner däerfen elo nach duerchfueren.

D'Linn 23 fiert vu méindes bis freides all 20 Minutten. Samschdes a sonndes fiert se all hallef Stonn, woubäi sonndes nëmmen d'Streck vun der Gare bis op Eech gefuer gëtt.

## Halten op der Linn 23
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 23
*virun 2006: *et gouf keng Linn mat der Nummer 23*
*2006 - 2015: Gare - Gronn *an zeréck*
*01.06.2015 - 14.10.2018: Gaasperech - Gare - Gronn - Clausen - Pafendall - Eech - Beggen
*15.10.2018 - 12.12.2020: Bouneweg, LTB - Gaasperech - Gare - Gronn - Clausen - Pafendall - Eech - Beggen, Henri Dunant
Am Oktober 2018 gouf d'Linn am Süden, vu Gaasperech bis op Bouneweg verlängert, fir absënns déi zwéi Quartieren an de Gaasperecher Bann mateneen ze verbannen.

Wéinst dem Tramsschantje am Garer Quartier gouf d'Streck den 3. November 2019 ugepasst; d'Linn 23 fiert zanterhier tëscht der Gare an dem Berliner Wee a béid Richtungen duerch d'Al Avenue
*13.12.2020 - 10.09.2022: Bouneweg, LTB - Gaasperech - Gare - Gronn - Clausen - Pafendall - Eech, Centre culturel

## Um Spaweck

* Linn 23 op der Säit vun der Stad Lëtzebuerg
Autobahnraser

De Film ***Autobahnraser*** ass eng däitsch-lëtzebuergesch Koprodutioun vum Michael Keusch aus dem Joer 2004.

D'Autobunnszeene sinn zu Lëtzebuerg op der A 13 gedréint ginn, ier déi fir den normale Verkéier opgemaach gouf. Se gouf dofir kuerzfristeg mat däitschen Autobunnsschëlter 'ëmdekoréiert'.

## Ëm wat geet et am Film?
De Film baséiert um Computerspill Autobahn Raser.

## Kuckt och
* Lëscht vu lëtzebuergesche Filmer
Corot

**Corot** steet fir:

* CoRoT, e Weltraumteleskop vun der ESA
* Corot Noir, eng Drauwenzort

**Corot** ass de Familljennumm vun/vum:

* Jean-Baptiste Camille Corot (1796–1875), franséische Moler
Sug(r)cane

**Sug(r)cane**, meeschtens *sug(r)cane* geschriwwen, ass en elektronesche Museksprojet aus Lëtzebuerg vum Victor Ferreira, deen och als Sun Glitters bekannt ass. Seng Musek kann een als Mëschung aus Indie-Rock, Shoegazing an Dream Pop bezeechnen.

## Projetsgeschicht

De Victor Ferreira huet Sug(r)cane 1998 gegrënnt, nodeem hie Bass an de Lëtzebuerger Gruppe Brainchild, Verbal Kint an Tiger Fernandez gespillt hat. Ëm 2010 ass d'Deborah Lehnen als Sängerin derbäikomm.

Den éischten Album *Where the End Begins* ass 2000 erauskomm, duerno huet Sug(r)cane eng Rei EPen an aner Albume produzéiert. 2010 ass den Album *Under the Sea* um franséische Label Chez Kito Kat verëffentlecht ginn.

Sug(r)cane ass och als Remixer aktiv, zum Beispill fir De Läb (*Den Dag vun der oppener Dier*, 2011), Metro (* Attack of the American Girls*, 2010) an Hal Flavin (*Wheel of Fortune*, 2010) a war bei Theater- a Filmprojete fir d'Musekproduktioun zoustänneg (dorënner *[[Un combat]]* a *[[Ligne de vie (Film)|Ligne de vie]]*).

## Discographie
### Albumen
* 2000: *Where the End Begins*
* 2003: *Ton CD de moi*
* 2008: *Le sakura* (feat. baa rec)
* 2010: *(a)live at the BOtanique*
* 2010: *Under the Sea*

### EPen
* 1999: *In2 the Skies*
* 2002: *The Beginnin' of Nothin*'
* 2004: *So Don't Leave Before, What...*
* 200?: *X-Mass Without Snow*
* 200?: *Random Feelings*
* 200?: *Soundfields*
* 200?: *Musica é arte*
* 200?: *The Waiting Room*
* 2005: *When Two Worlds Collide* (mat Zéro Degré)
* 2011: *Honeymoon EP* (mat Cyclorama a Cinemascope)
* 2011: *It's Like a Monday But It's Not*

### Singelen
* 2010: *What?*
* 2011: *Love Me*
* 2011: *Climbing the Alpamayo*
* 2011: *Grow Up Like a Beautiful Flower*
* 2011: *We Δre TriΔngle* (feat. Deborah Lehnen)

## Um Spaweck
* sug(r)cane op tumblr an Twitter
* Sug(r)cane op Rate Your Music
Woomera Prohibited Area

D**'Woomera Prohibited Area** (kuerz **WPA**, oder och **Woomera Spärgebitt**) war an de Jore vun 1947 bis 1982 e Spärgebitt am australesche Bundesstaat South Australia mat enger Fläch vun 127.000&nbsp;km², déi d'Stad Woomera mat ageschloss huet.

## Spärgebitt
D'Spärgebitt bestoung aus en ettlechen Eenzelariichtunge mat ënnerschiddlechen Aufgaben:

* Maralinga, fréier, haut komplett zerstéiert brittesch Anlag, déi an den 1950er an 1960er Jore fir Nuklearwaffentester benotzt gouf
* *Woomera Instrumented Range*, Testanlag fir Loft- a Raumfaartexperimenter
* Woomera Airfield, Militärfluchplaz
* *Evetts Field Target Area and the Range E Target Area*, Schéissanlag fir inert Gefechtskäpp
* *Parakylia Stand-Off Weapons Target Area*, Schéissanlag fir inert Gefechtskäpp
* *Lake Hart Demolition Area*, Sprengplaz fir (meeschtens iwwerlagert) Munitioun, nach a Betrib
* *Lake Hart Air Weapons Range*, Schéissanlag fir schaarf Loft-Loft a Loft-Buedem-Waffen, geleeëntlech och fir grousskalibreg Artillerie
* *Large Scale Explosives Test Area* (LSETA), Sprengplaz fir grouss Sprengkierper, och nach a Betrib
* *DSS 41*, éischt Antenn vum Deep Space Network vun der NASA auswäerts vun den USA, hat de Betrib am Februar 1959 opgeholl a war bis 1972 a Betrib

## Rakéiteversich an der Woomera Instrumented Range
Zanter 1947 ass an der Géigend vu Woomera eng Rakéitestartplaz. Si hat dem Start vun ettleche Héichtefuerschungsrakéite an och fir den Test vun der Mëttelstreckerakéit Blue Streak gedéngt, wéi och fir déi (feelerhaft) Startversich vun der Europa-Rakéit an den 1960er Joren.
Déi eenzeg Satellitten, déi erfollegräich vu Woomera gestart goufen, waren den australesche Wresat (an der Tëschenzäit vergloust) den 29. November 1967 mat enger amerikanescher Redstone an de brittesche Prospero den 28. Oktober 1971 mat der brittescher Drorakéit Black Arrow.

## Verschiddenes
1964 gouf virun de Rakéitestarte vun der Blue Streak en Zilgebitt an der Great Sandy Desert vun zwéi Mataarbechter no Mënschen ofgesicht. Dobäi hu se 20 Aborigene-Frae vun de Martu, begéint déi nach ni e Wäissen gesinn haten. Dës Rencontre ass am Joer 2009 am Dokumentarfilm Contact verfilmt ginn.

## Kuckt och

* Drorakéit

## Um Spaweck
*  Woomera on the web
Pete Seeger

De **Peter** (**Pete**) **Seeger**, gebuer den 3. Mee 1919 zu New York City, a gestuerwen och do de 27. Januar 2014, war en US-amerikanesche Folkmuseker a Songwriter. Hie war e gudde Frënd vum Woody Guthrie a Grënner vun *The Almanac Singers* an *The Weavers*.

Hien huet sech ëmmer staark politesch engagéiert gehat, géint de McCarthismus, fir d'Biergerrechter vun deene Schwaarzen an den USA, an der Friddensbeweegung géint de Vietnamkrich an och an Ëmweltbeweegungen.

Gewéinlech huet hie sech um Banjo begleet. Zu senge bekanntste Stécker zielen *We Shall Overcome*, *Where have all the Flowers gone?*, *The Hammer Song* (och: *If I Had A Hammer*) an *Turn, Turn, Turn*.

## Um Spaweck
Chez Kito Kat

***Chez Kito Kat*** ass e franséische Musekslabel vu Richemont a Loutrengen. E gouf 2006 vum Salima Bouaraour a vum Samuel Ricciuti gegrënnt. 2007 ass nach de Christophe Biache derbäikomm.

Bei Chez Kito Kat stinn och eng Rei lëtzebuergesch Kënschtler a Gruppen ënner Vertrag, dorënner Synthesis, Mount Stealth, Miaow Miaow an Artaban. Allgemeng representéiert de Label eng grouss Diversitéit vun onofhängege Kënschtler, déi ënner anerem elektronesch Musek, Pop/Rock, Hardcore, Blues oder Hip-Hop maachen.

Besonnesch bei Chez Kito Kat ass datt vill Poschette vun de Placken nach op der Hand gemaach ginn.

Déi digital Release ginn ënner dem Numm *Digital Kito Kat* verëffentlecht.

## Um Spaweck
* Homepage: www.chezkitokat.com
AVL-Linn 24

D**'AVL-Linn 24** ass eng Buslinn vun de Stater Bussen. Se fiert zanter dem 3. November 2019 all 15 Minutten um Trajet Houwald, Peternelchen - Cloche d'or - Gaasperech - P+R Bouillon - Belair, Centre hospitalier an zeréck a bedéngt 23 Halten um Aller an der 22 um Retour.

De Weekend fiert d'Linn just um Trajet tëscht dem Centre hospitalier an dem P+R Bouillon.

## Halten op der Linn 24
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 24
*virun 2008: *et gouf keng Linn mat der Nummer 24*
*2008 - 2016: P+R Bouillon - Cloche d'or, Guillaume Kroll
*14.03.2016 - 02.11.2019 P+R Bouillon - Cloche d'or - P+R Lëtzebuerg-Süd

## Um Spaweck

* Linn 24 op der Säit vun der Stad Lëtzebuerg
AVL-Linn 25

D**'AVL-Linn 25** ass eng Buslinn vun de Stater Bussen. Se fiert zanter dem 1. Juni 2015 um Trajet Hamm - Zens - Neiduerf - Hôpital Kirchberg - Kierchbierg - Weimeschkierch - Dummeldeng an zeréck.
Se huet 40 Halten um Aller an 38 Halten um Retour.

D'Linn 25 fiert wiertes daagsiwwer all hallef Stonn. Vu méindes bis freides fiert se an de Spëtzestonnen all 15 Minutten. Samschdes fiert d'Linn 25 op engem méi kuerzen Deel, tëscht Dummeldeng an dem Kierchbierg. Op der Halt *Poutty Stein* wiesselt se dann d'Linn a fiert als Linn 7 weider a Richtung Neiduerf - Zens.

## Halten op der Linn 25
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn 25
*virun 2008: *et gouf keng Linn mat der Nummer 25*
*2008 - 2011: Dummeldeng - Weimeschkierch - Kierchbierg - Hôpital Kirchberg - Rehazenter
*2011 - 2015: Dummeldeng - Weimeschkierch - Kierchbierg - Hôpital Kirchberg - Neiduerf - Zens

## Um Spaweck

* Linn 25 op der Säit vun der Stad Lëtzebuerg
François Cavanna

De **François Cavanna** (deen dacks just mat *Cavanna* ënnerschriwwen huet), gebuer den 22. Februar 1923 zu Paräis, a gestuerwen den 29. Januar 2014 zu Créteil, war e franséische Journalist, Schrëftsteller an Zeechner.

De Cavanna huet nom Zweete Weltkrich, wou en als Zwangsaarbechter an Däitschland huet misse schaffen, ugefaange bei der franséischer Post ze schaffen. Geschwënn duerno huet hie journalistesch Aarbechte gemaach an als Karikaturist geschafft. Vun 1960 u war hien de Coediteur vun der satirescher Zäitschrëft *[[Hara-Kiri (Zäitschrift)|Hara-Kiri]]* a vun 1970 u vum *[[Charlie Hebdo]]*.

Hien huet och eng ganz Rëtsch Bicher geschriwwen. Fir säin autobiographesche Roman *Les Russkoffs* huet en 1979 de Prix Interallié kritt.

## Wierker
* *4, rue Choron*
* *Bête et méchant* (1981)
* *Cavanna: Les pensées*
* *Cavanna par Cavanna*
* *Cœur d'artichaut*
* *Coups de sang*
* *Dieu, Mozart, Le Pen et les autres*,
* *Et le singe devint con*
* *L'œil du lapin*
* *La belle fille sur le tas d'ordures*
* *La couronne d'Irène*
* *La déesse mère*
* *Le dieu de Clotilde*
* *La hache et la croix*
* *Le hun blond*
* *Le con se surpasse*
* *Le temps des égorgeurs - Nos ancêtres les Gaulois*
* *Les Écritures: Les Aventures de Dieu - Les Aventures du petit Jésus*
* *Les fosses carolines*
* *Les grands imposteurs*
* *Les Ritals* (1978)
* *Les Russkoffs* (1979) - (deutscher Titel: *Das Lied der Baba*)
* *Les yeux plus grands que le ventre*
* *Lettre ouverte aux culs-bénits*
* *Maman au secours*
* *Maria* (1985)
* *Mignonne allons voir si la rose*
* *Stop-crève*
* *Tonton, Messaline, Judas et les autres*

## Um Spaweck

* "L'écrivain et dessinateur Cavanna est mort." Le Monde, 29. Januar 2014.
Horst Rehberg

Den **Horst Rehberg**, gebuer de 25. September 1937 zu Schwerin, ass en däitsche Schauspiller.

## Filmographie
* 1959: *Verwirrung der Liebe*, vum Slatan Dudow
* 1976: *Nelken in Aspik*, vum Günter Reisch
* 1980: *Seitensprung*, vum Evelyn Schmidt
* 1984: *Romeo und Julia auf dem Dorfe*, vum Siegfried Kühn
* 1989: *Ein brauchbarer Mann*, vum Hans-Werner Honert
* 1989: *Verflixtes Mißgeschick! *, vum Hannelore Unterberg
* 1990: *Biologie! *, vum Jörg Foth
* 1993: *Der Brocken*, vum Vadim Glowna
* 2008: *[[Wolke 9]]*, vum Andreas Dresen
* 2011: *Nacht ohne Morgen*, vum Andreas Kleinert
* 2013: *Die Frau des Polizisten*, vum Philip Gröning
* 2014: *[[Elderly Spring]]*, vum Pierre Hansen (Kuerzfilm)

## Um Spaweck
Claude Schmit (Manager)

De **Claude Schmit**, gebuer den 28. September 1960 an der Stad Lëtzebuerg, ass e lëtzebuergesche Manager a Jurist.

Hien ass zanter dem 1. Januar 1999 Generaldirekter vu Super RTL.
Demo (Musek)

Eng **Demo**, och nach **Demotape** genannt, ass am Musek- a Filmgeschäft eng Opnam, déi vu Museker oder Schauspiller aus Aarbechtsprouwen als Promotiounsmaterial zesummegestallt gëtt.

An der Musek ass eng Demo meescht eng reng Audioopnam vun engem op einfachem techneschen Niveau produzéierte Musekstéck. Bei engem Schauspiller setzt sech eng Demo aus Ausschnëtter vun zum Beispill Film- oder Fernseeproduktiounen zesummen, an deenen déi Persoun matgewierkt huet. Eng Demo gëtt also net opgeholl, fir verëffentlecht ze ginn; si déngt just als Referenz a soll, wéi den Numm et scho seet, dat musikalescht oder schauspillerescht Kënne vun der Persoun oder der Grupp demonstréieren. Als Presentatioun gëtt d'Demo dann u Kënschtleragencen, Film- oder Musekproduzenten, Organisateuren, Mediefirmen a Plackelabelen gescheckt oder am Internet publizéiert, fir de Leit en éischten Androck vun der Fäegkeeten, dem Stil oder der Zouuerdnung vun engem Kënschtler ze vermëttelen.
Jean-Jacques Dordain

De **Jean-Jacques Dordain**, gebuer de 14. Abrëll 1946, war vum Juli 2003 bis de Juni 2015 Generaldirekter vun der Europäescher Weltraumorganisatioun (ESA).

Den Dordain hat seng Ingenieursausbildung op der École Centrale Paris am Joer 1968 ofgeschloss. Hien huet seng Carrière beim franséische Loft- a Raumfaartfuerschungsinstitut Office national d'études et de recherches aérospatiales (ONERA) ugefaangen, wou hien haaptsächlech u Flëssegkeetsdreifstoff-Rakéitemotore an an der Mikrogravitatioun gefuerscht huet. Vun 1973 bis 1987 war hien och nach Professer op der École nationale supérieure de l'aéronautique et de l'espace. Vun 1977 bis 1993 huet hie Maschinnebau op der École polytechnique geléiert.

1982 gouf hie Leeder vum Direkterrot fir Allgemeng Physik bei der ONERA. An där Zäit war hien an der éischter Rei vun de Komissiounen, déi dat heefegt Versoe vun der europäescher Arianerakéit opkläre sollt.

Seng Carrière bei der ESA huet 1986 ugefaangen, wéi hie Chef vum Departement fir Mikrogravitatioun a Raumstatiounsgebrauch *(Microgravity and Space Station Utilisation Department)* gouf. Duerno gouf hie stellvertriedenden Direkter fir Strategie, Planung an Direktivë fir d'international Zesummenaarbecht souwéi Direkter fir strateegesch an technesch Ofschätzungen *(Director for Strategy and Technical Assessment)* vun der europäescher Weltraumagentur. 2001 gouf hien *Director of Launchers* (Direkter fir Drorakéiten).

De Jean-Jacques Dordain ass Member vun der franséischer Académie des technologies a vun der Académie de l'air et de l'espace. Doriwwer ass hie Vizepresident vun der International Astronautical Federation.

## Kuckt och

## Um Spaweck
*  Offizielle Biographie (ESA-Portal)
* Portrait-Foto (ESA, 2002)
* L'Agence spatiale européene doit renforcer son approche client: interview du directeur général de l'ESA, Jean-Jacques Dordain (Planet Aerospace, 2004 - PDF, 372 kB)
Claude Schmit

Et gëtt verschidde Persounen déi **Claude Schmit** heeschen:
* Claude Schmit (*1947), lëtzebuergeschen Acteur, Theaterregisseur an Auteur
* Claude Schmit (*1960), lëtzebuergesche Manager a Jurist
* Claude Schmit, lëtzebuergesche Geograph a Kartograph
Le plaisir (et ses petits tracas)

**Le plaisir (et ses petits tracas)** ass eng franséisch-italieenesch-lëtzebuergesch Koprodutioun vum Nicolas Boukhrief aus dem Joer 1998.

## Ëm wat geet et am Film?
E Mann begéint eng Fra, déi Fra begéint erëm en anere Mann, dee Mann begéint erëm eng aner Fra… asw.

## Kuckt och
* Lëscht vu lëtzebuergesche Filmer

## Um Spaweck
* Samsa Film
International Astronautical Federation

Déi **International Astronautical Federatioun** (IAF) huet hire Sëtz zu Paräis. Si gouf 1951 mam Grënnungspresident Eugen Sänger als eng Netregierungsorganisatioun gegrënnt an huet 165 Memberen aus 44 Länner an der ganzer Welt. Si gi vun der Industrie, professionelle Kierperschafte, Regierungsorganisatioune a Geléiertegesellschafte ugefouert.

Si huet Relatiounen zu der International Academy of Astronautics an dem International Institute of Space Law, mat deenen d'IAF all Joer International Astronautesch Kongresser organiséiert.

An enker Zesummenaarbecht mat de Vereenten Natiounen organiséiert d'IAF all Joer de *Space Workshop for Developing Nations* an hëlt um *Unispace III* deel. Zesumme mam COSPAR (Committee on Space Research) an dem International Institute for Space Law schafft d'IAF e järlechen Iwwerbléck iwwer Héichpunkten am Weltraum fir d'Vereent Natiounen aus.

President vun der IAF ass am Ament de Berndt Feuerbacher.

## Kuckt och

* Weltraumorganisatioun

## Um Spaweck
* DLR Portal - Berndt Feuerbacher neie President vun der International Astronautical Federation
*  Websäit vun der IAF
*  Glasgow lands major space event
International Academy of Astronautics

D**'International Academy of Astronautics** (IAA) ass eng international Zesummenaarbecht vun Experten, déi sech virun allem d'Fërderung vun der friddlecher Entwécklung vun der Raumfaart zum Zil gemaach hunn. Si ass eng Netregierungsorganisatioun, déi de 16. August 1960 zu Stockholm vum Theodore von Kármán gegrënnt gouf. Si schafft enk mat der International Astronautical Federation an nationale souwéi internationale Raumfaartagenturen zesummen. 
D'IAA publizéiert all Mount de Journal Acta Astronautica.
Am August 2009 gouf de G. Madhavan Nair zum President vun der Organisatioun gewielt.

## Kuckt och

* Weltraumorganisatioun
## Um Spaweck
* Websäit vun der IAA
City Night Bus

D**'AVL-Linnen CN1 – CN8** si Buslinnen déi ënner der Bezeechnung **City Night Bus** vun de Stater Bussen organiséiert ginn.

De Weekend – an den Nuechte vu freides op samschdes a vu samschdes op sonndes – fueren déi Linnen an der Stad an et kann een dovu profitéiere fir an e Restaurant, Café oder eng Disko ze goen ouni mussen eng Parkplaz ze sichen.

D**'Linn CN1** fiert all véierel Stonn (tëscht Hallefnuecht an dräi Auer, all 10 Minutten) vum P+R Bouillon iwwer d'Gare, d'Stad, de Glacis bis a Clausen a weider op den Zens. Déi Linn mécht haaptsächlech d'Verbindung tëscht den eenzele Plaze wou gefeiert gëtt.

No Hallefnuecht huet d'Linn CN1 all hallef Stonn um Hamilius Uschloss un d'Linnen CN2, CN3, CN4, CN5, CN6, CN7 an CN8. Déi 8 Linne fueren all als Ronnfaart vum Hamilius aus an déi verschidde Quartiere vun der Stad.

## Entwécklung vum City Night Bus
* Vu September 1999 bis den 23. November 2004 huet de **City Night Bus** (CNB/CN1) nach **Late Night Bus** (LNB/LT1) geheescht.
* 3. November 2019: D'Buslinnen CN5, CN6 an CN7 ginn agefouert.
* 15. Juli 2023: D'Buslinn CN8 gëtt agefouert.

## Um Spaweck
* City Night Bus op der Säit vun der Stad Lëtzebuerg
AVL-CN1

D**'Linn CN1** ass eng vun den Nuetslinnen déi ënner der Bezeechnung **City Night Bus** vun de Stater Bussen organiséiert ginn.

An den Nuechte vu freides op samschdes a vu samschdes op sonndes fiert d'Linn CN1 all 10-15 Minutte vum P+R Bouillon iwwer d'Gare, d'Stad, de Glacis bis a Clausen a weider op de Zens. Déi Linn mécht haaptsächlech d'Verbindung tëscht den eenzele Plaze wou gefeiert gëtt, dem Stadzentrum an zwéi Parkingen.

No Hallefnuecht huet d'Linn CN1 all hallef Stonn Uschloss un d'Linnen CN2, CN3, CN4, CN5, CN6, CN7 an CN8 déi vum Hamilius aus an déi verschidde Quartiere vun der Stad fueren.

## Halten op der Linn CN1
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn CN1
* Den éischte Stater Nuetsbus gouf am September 1999 ënnert dem deemolegen Numm *Late Night Bus* agefouert. Den LN1 ass um Trajet P+R Bouillon - Gare - Stad - Clausen (*Place Sainte-Cunégonde*) gefuer.
*An de Jore duerno, gouf d'Linn vu Clausen aus bis op den Zens bei d'Kierch verlängert.
* zanter dem 24. November 2004 fueren d'Stater Nuetsbussen ënnert dem neien Numm *City Night Bus.*
* den 1. Mee 2006 gouf den Trajet ugepasst, andeems de Parking Glacis mat ugefuer gëtt.

## Um Spaweck

* De City Night Bus op der Säit vun der Stad Lëtzebuerg
AVL-CN2

D**'AVL-Linn CN2** ass eng vun den Nuetslinnen déi ënner der Bezeechnung **City Night Bus** vun de Stater Bussen organiséiert ginn.

Se fiert zanter dem 15. Juli 2023 de Weekend – an den Nuechte vu freides op samschdes a vu samschdes op sonndes – all hallef Stonn vum Hamilius aus, wou se Uschloss un déi aner CN-Linnen huet, an déi verschidde Quartiere vun der Stad, absënns Gaasperech an Zéisseng.

D'Linn CN2 ass eng Ronnfaart an huet nëmmen een Terminus; op hirem Trajet huet se 25 Halten a brauch 29 Minutte fir eng Faart.

## Halten op der Linn CN2
(*D'Nimm vun den Halte si sou uginn, wéi s'am offizielle Fuerplang publizéiert sinn*.)

## Entwécklung vun der Linn CN2
* vu September 1999 bis den 2. November 2019: Stad - Lampertsbierg - Belair - Märel - Stad; bis de 24. November 2004 ass d'Linn ënnert dem Numm *Late Night Bus 2* gefuer.
* vum 3. November 2019 bis de 14. Juli 2023: Stad - Bouneweg - Gaasperech - Zéisseng - Stad

## Um Spaweck

* De City Night Bus op der Säit vun der Stad Lëtzebuerg
Ann Comfort

D**'Ann Comfort**, gebuer als *Ann Overstall Comfort* de 27. Januar 1939 zu Liverpool an England, ass eng Schauspillerin, déi a verschiddene lëtzebuergesche Filmer a Koproduktioune matspillt.

D'Ann Comfort trëtt ënner verschiddenen Nimm an hire Filmer op, sou als Anne Comfort, Ann Overstail an Ann Overstall.

## Filmographie
* 1993: *[[Three Shake-a-Leg Steps to Heaven]]*, vum Andy Bausch mam Désirée Nosbusch an Udo Kier
* 1998: *[[On Dangerous Ground]] *, vum Lawrence Gordon Clark mam Rob Lowe a Jürgen Prochnow (TV) 
* 1998: *[[Midnight Man (TV-Film 1995)|Midnight Man]] *, vum Lawrence Gordon Clark mam Rob Lowe (TV)
* 1998: *[[8½ Women]] *, vum Peter Greenaway mam Toni Collette a Polly Walker
* 1998: *[[Abeltje]] *, vum Ben Sombogaart mam Victor Löw 
* 1998: *[[Tale of the Mummy]] *, vum Russell Mulcahy mam Jason Scott Lee 
* 2001: *[[The Enemy]]*, vum Tom Kinninmont mam Luke Perry a Roger Moore
* 2001: *[[The Point Man]] *, vum John Glen mam Christopher Lambert 
* 2001: * *, vum Tom Reeve mam Andrew McCarthy 
* 2002: *[[Moonlight]] *, vum Paula van der Oest 
* 2002: *[[Confessions of an Ugly Stepsister]] *, vum Gavin Millar mam Stockard Channing (TV)
* 2006: *[[The Thief Lord]] *, vum Richard Claus mam Aaron Taylor-Johnson 
* 2007: *[[Save Angel Hope]] *, vum Lukas Erni mam Billy Boyd 
* 2008: *[[Bride Flight]]*, vum Ben Sombogaart mam Karina Smulders a Willeke van Ammelrooy
* 2011: *[[Hysteria (Film)|Hysteria]] *, vun der Tanya Wexler mam Hugh Dancy a Maggie Gyllenhaal
* 2014: *[[Elderly Spring]] *, vum Pierre Hansen mam Horst Rehberg (Kuerzfilm)
* 2017: *[[Rusty Boys]]* vum Andy Bausch mam André Jung a Pol Greisch

## Um Spaweck
Heartbeat Parade

**Heartbeat Parade** ass eng lëtzebuergesch Hardcoreband.

## Bandgeschicht
Heartbeat Parade gouf 2009 zu Esch-Uelzecht vum lëtzebuergesche Bassist Felix an dem belschen Drummer Vinny, zwee fréier Membere vun dEFDUMp, gegrënnt. 2010 ass nach de franséische Gittarist Vinch derbäikomm, dee virdun an der Grupp *Riktus* war. D'Band huet kee Sänger a setzt Sample mat Stëmmen aus Radios- an Televisiounsemissiounen a Filmer an.

Si haten hiren éischte gréisseren Optrëtt 2010 um Out of the Crowd-Festival. 2011 huet d'Band selwer hir éischt eponym Demo verëffentlech an ass als "découverte" beim renomméierte Festival Printemps de Bourges opgetrueden. Duerno hate si nach Optrëtter an aneren europäesche Länner an hunn d'Joer drop hir EP *Burning Nantucket!* verëffentlecht.

Am Februar 2013 ass de Museksvideo *Burning Water* an den éischten Album *Hora de los hornos* um Label *Whosbrain Records* erauskomm, deen ënner anerem am Studio vun der Rockhal opgeholl gouf. Den Titel ass en Zitat vum kubaneschen Dichter José Martí.

2015 hunn Heartbeat Parade hiren zweeten Album *Some Sort of Naked Apes* erausbruecht. D'Releaseparty war den 10. Oktober an de Rotonden.

## Discographie
### Album
* 2013: *Hora de los hornos*
* 2015: *Some Sort of Naked Apes*

### EPen
* 2011: *Heartbeat Parade*
* 2012: *Burning Nantucket!*

## Um Spaweck
* Heartbeat Parade op Rate Your Music
* Heartbeat Parade am Interview op tvlux.be (Video)
Sampling (Musek)

An der Musek schwätzt ee vu **Sampling** (vum englesche Wuert *sample*: Échantillon, Prelevement) wann een en Deel vun enger musikalescher Opnam hëlt an an engem aneren, neie Lidd oder Stéck abaut.

Dacks gëtt de Sample net just eng Kéier an deem neie Stéck gespillt, mee, haaptsächlech am Hip-Hop, ëmmer erëm widderholl oder an enger Schleef (*loop*) laafe gelooss.

## Um Spaweck
* ''How Music Sampling Works'' vum Jane McGrath
* whosampled.com: eng Websäit iwwer Lidder mat engem Sample oder déi gesampelt goufen
Pop-Rock

**Pop-Rock** ass e Musekgenre deen agängeg Melodien aus der Popmusek mat Elementer aus der Rockmusek verbënnt. Et gëtt méi wéi eng Definitioun vum Term, meescht handelt et sech bei engem Pop-Rock-Lidd ëm e Gittar-baséiert Stéck mat enger einfacher Struktur an enger agängeger Melodie an deem de Refrain e puermol widderholl gëtt. Instrumenter sinn haaptsächlech elektresch Gittaren, Bassgittaren an d'Drumset, wärend elektronesch Instrumenter keng sou zentral Roll spillen.

Zu bekannte Kënschtler a Gruppen déi Pop-Rock spillen oder gespillt hu kann ee Fleetwood Mac (1970er), Queen an de Bryan Adams (1980er), d'Alanis Morissette (1990er) a Wir sind Helden (2000er) zielen.
Succès Fox

***Succès Fox*** ass en Documentaire iwwer de Schauspiller Fernand Fox vun der Lëtzebuerger Regisseurin Désirée Nosbusch.

En hat den 2. Mäerz 2014 Avant-Première um Discovery Zone Festival a koum den 12. Mäerz 2014 an de Kino.

## Ëm wat geet et am Film?
De Film dokumentéiert d'Liewen an d'Carrière vum Theater- a Filmschauspiller Fernand Fox. Nieft him goufen och nach follgend Persounen interviewt:

* André Jung
* Luc Feit
* Steve Karier
* Marie-Christine Faber
* Andy Bausch
* Germain Wagner
* Josiane Peiffer
* Frank Feitler
* Pol Greisch
* Marc Olinger
* Frank Hoffmann
* Eugénie Anselin
* Claude Mangen
* Edouard Maroldt
* Conny Scheel
* Tony Schuster
* Max Thommes

## Soss
D'DVD ass am Dezember 2014 erauskomm.

2014 waren eng 1800 Leit de Film an de Kino kucken.

De Film war bei der 7. Editioun vum Lëtzebuerger Filmpräis an der Kategorie "Beschten Documentaire" nominéiert.

## Kuckt och
* Lëscht vu lëtzebuergesche Filmer

## Um Spaweck
* De Film um Site vum Lëtzebuerger Filmfong
AVL-Linn 6A

D**'AVL-Linn 6A** war eng Buslinn vun de Stater Bussen déi vun 1971 bis 1992 gefuer gouf.

## Entwécklung vun der Linn 6A
*1971 - 1980: Stad - Gare - Bouneweg/rue Gangler an zeréck.
*1980 - 1992: Stad - Gare - Bouneweg/rue Gangler - rte de Thionville - Gare - Stad (an entgéintgesater Richtung wéi d'Linn 6)
* zanter dem 24. Mee 1992: et gëtt keng Linn 6A.

## Um Spaweck
AVL-Linn 9A

D**'AVL-Linn 9A** war eng Buslinn vun de Stater Bussen déi vun 1971 bis 1992 op der Streck Gare - Stad - Weimeschhaff - Neiduerf an zeréck gefuer ass; e puer Joer laang (1973 - 1976) ass d'Linn bis op d'Kalchesbréck gaangen.

## Um Spaweck
AVL-Linn 17A

D**'AVL-Linn 17A** war eng Buslinn vun de Stater Bussen déi vun 1980 bis 1992 op der Streck Gare - Stad - Kierchbierg - Weimeschkierch - Eech - Stad - Gare gefuer ass (an entgéintgesater Richtung wéi d'Linn 17).

De 24. Mee 1992 gouf d'Linn 17A zougemaach.

## Um Spaweck
AVL-Linn E

D**'AVL-Linn E** war eng Buslinn vun de Stater Bussen déi vun 1971 bis 1992 op der Streck Gare - Stad - Centre Européen an zeréck gefuer ass; vun 1980 un ass d'Linn bis an den Domaine du Kiem verlängert ginn. Mam Bedreiwe vun der Linn gouf de 24. Mee 1992 opgehalen.

## Um Spaweck
AVL-Linn 16A

D**'AVL-Linn 16A** war eng Buslinn vun de Stater Bussen déi vun 1981 bis 1992 op der Streck Stad - Gare - Gronn - Clausen - Pafendall - Stad - Gare gefuer ass (an entgéintgesater Richtung wéi d'Linn 16).

De 24. Mee 1992 gouf d'Linn 16A zougemaach.

## Um Spaweck
Fieber

***Fieber*** ass en éisträichesch-lëtzebuergesch-däitsche Spillfilm vun der Regisseurin Elfi Mikesch. En hat de 6. Februar 2014 Première op der Berlinale.

## Ëm wat geet et am Film?
Eng Fotografin gëtt bei enger Rees op Novi Sad a Serbien mat hire Kandheetserënnerungen an -dreem konfrontéiert, déi sech ronderëm Fotoe vun hirem Papp dréinen, déi deen aus der Friemelegioun aus de fréieren afrikanesche Kolonië matbruecht hat, an déi si als Kand ëmmer nees gekuckt huet...

## Soss
De Film war bei der 7. Editioun vum Lëtzebuerger Filmpräis an der Kategorie "Bescht Fiktiouns-Koproduktioun" nominéiert.

## Kuckt och
* Lëscht vu lëtzebuergesche Filmer

## Um Spaweck
* Fiche op 3sat.de
Hannah Arendt (Film)

***Hannah Arendt*** ass en éisträichesch-lëtzebuergesch-däitsche Spillfilm vun der Regisseurin Margarethe von Trotta. En hat de 6. Februar 2014 Première op der Berlinale.

## Ëm wat geet et am Film?
D'jiddesch Philosophin Hannah Arendt kritt 1961 vum Magazine The New Yorker den Optrag, iwwer de Prozess vum Adolf Eichmann Reportagen ze maachen. Dës bréngt se méi spéit als Buch ënner dem Titel *Eichmann in Jerusalem - Ein Bericht von der Banalität des Bösen* eraus. Hir Thees vun der "Banalitéit vum Béisen" gëtt net vu jidderengem gedeelt...

## Kuckt och
* Lëscht vu lëtzebuergesche Filmer

## Um Spaweck
* Fiche bei amourfoufilm.com
Tempesta

De Spillfilm ***Tempesta*** ass eng lëtzebuergesch-US-amerikanesch-spuenesch-italieenesch-hollännesch-brittesch Koproduktioun vum Tim Disney aus dem Joer 2004.

## Ëm wat geet et am Film?
Den US-amerikaneesche Konschtexpert Patrick Donovan gëtt op Venedeg vun enger Versécherung invitéiert fir dräi Tableauen an der Galleria dell'Accademia ze ënnersichen. D'Galerie gëtt iwwerfall an eent vun de Biller gëtt geklaut…

## Kuckt och
* Lëscht vu lëtzebuergesche Filmer
Sënnebock

E **Sënnebock** steet bildlech fir eng Persoun oder e Grupp deenen een d'Schold fir Feeler, Onglécker oder Konflikter duerdréckt. Ob en tatsächlech dru Schold ass spillt keng Roll.

## Originn
De Begrëff vum Sënnebock kënnt aus der Bibel (Lev. 16.1–28). Do geet rieds, wéi op Jom Kippur, deen Dag am Juddentum, op deem d'Sënne verzie ginn, en Ieweschte Priister d'Sënne vum Vollek Israel bekannt gemaach huet a se duerch Handopleeë symbolesch op e Geessebock iwwerdroen huet. Dëse gouf dann an d'Wüst gejot, a mat him d'Sënnen. Änlech Ritualer sinn aus Mesopotamien an Anatolien bekannt.

## Um Spaweck
Schëld C, 3b

D****' ass e Verkéiersverbuetsschëld aus dem Lëtzebuerger Code de la route dat  ugëtt, datt et fir Chauffere vu Motorrieder verbueden ass eranzefueren.

## Originaltext aus dem Code de la route
Artikel 107 – III. *Signaux d'interdiction et de restriction*&nbsp;3. Interdiction d'accès à une certaine catégorie de véhicules ou d'usagers - Le signal C, 3b indique que l'accès est interdit aux conducteurs de motocycles

## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 30 vum Artikel 107 definéiert.
* Wann een dëst Verbuetsschëld net respektéiert, riskéiert een e Pretekoll vu 74 Euro (awer kee Verloscht vu Punkte vum Punktefürerschäin).

## Biller

## Um Spaweck
Schëld C, 3e

D****' ass e Verkéiersverbuetsschëld aus dem Lëtzebuerger Code de la route dat ugëtt, datt et verbueden ass eranzefuere fir Chauffere vu motoriséierte Gefierer déi fir de Giddertransport bestëmmt sinn. D'Opschrëft vun engem Tonnage an der Silhouette vum Gefier oder op engem Zousazschëld heescht, datt de Verbuet nëmme gëllt wann dat maximal zougeloossent Gesamtgewiicht vum Gefier oder vun den unenee gehaangene Gefierer méi héich ass wéi dëse Wäert.

## Originaltext aus dem Code de la route

## Bemierkungen
* D' gehéiert zu de Schëlter déi 1955 an der éischter Versioun vum Code de la route agefouert goufen; et war deemools ënnert der Nummer 32 vum Artikel 107 definéiert.
* Wann een dëst Verbuetsschëld net respektéiert, riskéiert een e Pretekoll vu 74 Euro (awer kee Verloscht vu Punkten um Punktefürerschäin).

## Biller

Luxembourg road sign C,3e.JPG|Verkéiersschëld C, 3e aus dem Lëtzebuerger Code de la Route.
Luxembourg road sign C,3e transit.jpg|Verbuede fir den Transitverkéier



Luxembourg, road sign C,3e - excepté bus.jpg|Den Zousaz « excepté bus » ass iwwerflësseg, well d'Schëld C, 3e souwisou just de Gidderverkéier betrëfft


## Kuckt och
* Schëld C, 7: Verbueden eranzefuere fir Gefierer déi méi wéi … Tonne gelueden hunn.

## Um Spaweck
Schëld C, 3m

D****' ass e Verkéiersverbuetsschëld aus dem Lëtzebuerger Code de la route dat ugëtt, datt et verbueden ass eranzefuere fir Chauffere vu Gefierer déi Produiten transportéieren déi d'Waasser verknaschte kéinten. En Zousazschëld kann d'Quantitéit vun de Produiten ugi vun där aus d'Verbuet gëllt.

## Originaltext aus dem Code de la route:

 
## Bemierkungen
* Wann een dëst Verbuetsschëld net respektéiert, riskéiert een e Pretekoll vu 74 Euro (awer kee Verloscht vu Punkten um Punktefürerschäin).

## Biller

Luxembourg road sign C,3m.jpg
Luxembourg road sign C,3m (2).jpg


## Um Spaweck
Synthesis (Musekformatioun)

**Synthesis** ass e lëtzebuergeschen Trip-Hop Museksprojet vun der Sängerin Deborah Lehnen (Gesank) an dem Michael Galetto (Synthesizer, Programméierung).

Schonn 2011 hat de Michael Galetto, deen eleng och nach ënner dem Numm *vwaz* bekannt ass, mam Deborah Lehnen um Lidd *Turn Around* fir dem Galetto säin Album *1984* zesummegeschafft. De Projet Synthesis ass awer eréischt d'Joer drop an d'Liewe geruff ginn.

Am Juli 2012 hu si hir éischt duebel Single *Lifeline / The One* erausbruecht. Am Abrëll 2013 huet Sun Glitters e Remix vun *The One* gemaach, deen och als Single verëffentlecht gouf. Den 12. Abrëll 2013 ass um franséische Label Chez Kito Kat d'EP *Human* erauskomm.

### EP
* 2013: *Human*

### Singelen
* 2012: *Lifeline / The One*
* 2013: * The One ([[Sun Glitters]] Remix)*

## Um Spaweck
* Facebook
* Synthesis op Rate Your Music
Philip Seymour Hoffman

De **Philip Seymour Hoffman**, gebuer den 23. Juli 1967 zu Fairport, New York, a gestuerwen den 2. Februar 2014 zu New York, war en US-amerikaneschen Theater- a Filmschauspiller. Nodeem hie jorelaang markant Niewerollen a Filmer hat, krut hien 2006 als Haaptacteur am biographesche Film *[[Capote (Film)|Capote]]* en Oscar.

2010 huet hie beim Film *[[Jack in Love]]* eng éischt Kéier Regie gefouert, an och eng vun den Haaptrolle gespillt.

## Filmographie

* *[[Triple Bogey on a Par Five Hole]]* (1991) - Klutch
* *[[Szuler]]* (1992)
* *[[My New Gun]]* (1992) - Chris
* *[[Leap of Faith (film)|Leap of Faith]]* (1992) - Matt
* *[[Scent of a woman]]* (1992) - George Willis Jr.
* *[[Joey Breaker]]* (1993) - Wiley McCall
* *[[My Boyfriend's Back]]* (1993) - Chuck Bronski
* *[[Money for Nothing (Film)|Money for Nothing]]* (1993) - Cochran
* *[[The Getaway (1994)|The Getaway]]* (1994) - Frank Hansen
* *[[The Yearling]]* (1994) (TV) - Buck
* *[[When a Man Loves a Woman (Film)|When a Man Loves a Woman]]* (1994) - Gary
* *[[Nobody's Fool]]* (1994) - Officer Raymer
* *[[The Fifteen Minute Hamlet]]* (1995) - Bernardo, Horatio & Laertes
* *[[Hard Eight]]* (1996) - young craps player
* *[[Twister (film)|Twister]]* (1996) - Dustin Davis
* *[[Boogie Nights]]* (1997) - Scotty J.
* *[[Culture (Film)|Culture]]* (1998) - Bill
* *[[Montana (Film)|Montana]]* (1998) - Duncan
* *[[Next Stop Wonderland]]* (1998) - Sean
* *[[The Big Lebowski]]* (1998) - Brandt
* *[[Happiness (Film)|Happiness]]* (1998) - Allen
* *[[Patch Adams]]* (1998) - Mitch Roman
* *[[Flawless]]* (1999) - Rusty Zimmerman
* *[[Magnolia (Film)|Magnolia]]* (1999) - Phil Parma
* *[[The Talented Mr. Ripley]]* (1999) - Freddie Miles
* *[[Last Party 2000]]* (2000) - zichzelf
* *[[State and Main]]* (2000) - Joseph Turner White
* *[[Almost Famous]]* (2000) - Lester Bangs
* *[[Love Liza]]* (2002) - Wilson Joel
* *[[Punch-Drunk Love]]* (2002) - Dean Trumbell
* *[[Red Dragon (Film)|Red Dragon]]* (2002) - Freddy Lounds
* *[[25th Hour]]* (2002) - Jacob Elinsky
* *[[Owning Mahowny]]* (2003) - Dan Mahowny
* *[[Cold Mountain]]* (2003) - Reverend Veasey
* *[[Along Came Polly]]* (2004) - Sandy Lyle
* *[[Strangers with Candy]]* (2005) - Henry, Board Of Education
* *[[Empire Falls]]* (2005) (miniserie) - Charlie Mayne
* *[[Capote (film)|Capote]]* (2005) - Truman Capote
* ** (2006) - Owen Davian
* *[[The Savages]]* (2007) - Jon Savage
* *[[Before the Devil Knows You're Dead]]* (2007) - Andy
* *[[Charlie Wilson's War]]* (2007) - Gust Avrakotos
* *[[Synecdoche, New York]]* (2008) - Caden Cotard
* *[[Doubt]]* (2008) - Priester Flynn
* *[[Mary and Max]]* (2009) - Max Jerry Horowitz (stem)
* *[[The Boat That Rocked]]* (2009) - The Count
* *[[Moneyball]]* (2011) - Art Howe
* *[[The Ides of March]]* (2011) - Paul Zara
* *[[The Master (2012)|The Master]]* (2012) - Lancaster Dodd
* *[[A Late Quartet]]* (2012) - Robert Gelbart
* *[[The Hunger Games: Catching Fire]]* (2013) - Plutarch Heavensbee
* *[[A Most Wanted Man]]* (2014) vum Anton Corbijn
* *[[God's Pocket]]* (2014)
* *[[The Hunger Games: Mockingjay - Part 1]]* (2014)
* *[[The Hunger Games: Mockingjay - Part 2]]* (2015)

## Um Spaweck
Christopher Jones (Schauspiller)

De **Christopher Jones**, gebuer als *William Frank Jones* den 18. August 1941 zu Jackson am Tennessee, a gestuerwen den 31. Januar 2014 zu Los Alamitos a Kalifornien, war en US-amerikanesche Schauspiller.

Bekannt am Kino war hie besonnesch duerch de Film *Ryan's Daughter* (1970) vum David Lean mam Robert Mitchum a Sarah Miles.

## Filmographie
### Kino
* 1967: *Chubasco* vum Allen H. Miner mam Richard Egan a Susan Strasberg
* 1968: *Wild in the Streets* vum Barry Shear mam Shelley Winters an Diane Varsi
* 1968: *Three in the Attic* vum Richard Wilson mam Yvette Mimieux 
* 1969: *The Looking Glass War* vum Frank Pierson mam Anthony Hopkins a Ralph Richardson
* 1969: *Una breve stagione* vum Renato Castellani mam Pia Degermark
* 1970: *[[Ryan's Daughter]]* vum David Lean mam Robert Mitchum, Trevor Howard, John Mills a Sarah Miles
* 1997: *Mad Dog Time* vum Larry Bishop mam Ellen Barkin a Richard Dreyfuss

### TV
* 1965- 1966: *The Legend of Jesse James*, (TV-Serie) (34 Episoden) 
* 1967: *Judd for the Defense*, (TV-Serie) (1 Episod)
* 1967: *The Man from U.N.C.L.E*, (TV-Serie) (1 Episod)

## Um Spaweck